ลูกแมวอายุประมาณ 3 เดือนกัดค่ะ ฝังเขี้ยว 1 เขี้ยว มีเลือดออกปากแผล1จุด แต่บวมและช้ำเขียวม่วงเลยค่ะ ปวดด้วย แมวยังไม่ฉีดวัคซีนเลยค่ะ ส่วนตัวหนูเคยฉีดเมื่อ 4 ปีที่แล้วค่ะ หนูควรไปหาฉีดยามั้ยคะ ขอบค่ะ
สวัสดีค่ะ การถูกสัตว์เลี้ยงลูกด้วยนมชนิดใดๆ กัดหรือข่วนจนทำให้เกิดแผลมีรอยแดง มีรอยช้ำหรือมีเลือดออกนั้น เสี่ยงต่อการรับเชื้อพิษสุนัขบ้าได้สูงค่ะ โดยวัคซีนป้องกันโรคพิษสุนัขบ้านั้น หากไม่เคยฉีดมาเลย จะฉีดทั้งหมด 5 เข็มภายใน 1 เดือน แต่หากเคยฉีดมาแล้ว จะเป็นแค่การฉีดกระตุ้น โดยหากเข็มสุดท้ายน้อยกว่า 6 เดือนฉีดแค่ 1 เข็ม หากเกิน 6 เดือนฉีด 2 เข็มห่างกัน 3 วันค่ะดังนั้นจึงควรไปทำการกระตุ้นวัคซีนป้องกันโรคพิษสุนัขบ้า โดยอาจนำสมุดวัคซีนเดิมไปด้วย ให้แพทย์ทราบประวัติการฉีดเดิม และทำแผลที่รพ.ร่วมกับรับยาฆ่าเชื้อ แพทย์อาจพิจารณากระตุ้นวัคซีนบาดทะยักด้วยหากเข็มสุดท้ายเกิน 5 ปีขึ้นไปค่ะ